
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
A Játékvár Óvoda és Bölcsőde alapító okiratának módosítására
Martfű Város Önkormányzata Képviselő-testületének

2019. június 27-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság
Döntéshozatal: egyszerű többség 

Tárgyalási mód: nyilvános ülés
Tisztelt Képviselő-testület!

A Játékvár Óvoda és Bölcsőde „Bölcsőde bővítése, óvodai férőhelyek felújítása Martfűn” című TOP-1.4.1-15-JN1-2016-00001 azonosító számú pályázata óvodai munkálatai hamarosan befejeződnek. A Munkácsy úti Óvoda 5 csoportos, a Kossuth úti Tagóvoda 3 csoportos lesz, ami indokolja a férőhelyszámok változását a következők szerint:

· Munkácsy úti Óvoda 95 fh-ről - 115 fh-re,

· Kossuth úti Tagóvoda 95 fh-ről - 75 fh-re változik.

A változásokat az intézmény alapító okiratában át kell vezetnünk.

Kérem a Tisztelt Képviselő-testületet, hogy az alapító okiratot módosító okiratot és az egységes szerkezetű alapító okiratot az előterjesztés melléklete szerint szíveskedjen jóváhagyni. 

Határozati javaslat:

Martfű Város Önkormányzata Képviselő-testületének

…./2019. (… ….)  határozata

A Játékvár Óvoda és Bölcsőde alapító okiratának módosításáról

Martfű Város Önkormányzatának Képviselő-testülete a Játékvár Óvoda és Bölcsőde alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 

Az alapító okiratban foglalt változást a törzskönyvi nyilvántartásban át kell vezetni. 

Felelős: 
Szász Éva jegyző

Határidő:
a jóváhagyást követő 8. napon belül

Erről értesülnek: 

1. JNSZ Megyei Kormányhivatal

2. Valamennyi képviselő helyben.

3. Játékvár Óvoda és Bölcsőde intézményvezetője

Martfű, 2019. június 27. 

